Document ID: /fineweb-2-swissfilter-quality_10-filterrobots/filtered/02669.jsonl.gz/34

Jei iki šiol atidėliojote kelionę į Šveicarijos pietus, kur net sausį saulėtas, giedras dangus ir nė kruopelytės sniego, VDU Istorijos katedros docentas dr. Rūstis Kamuntavičius siūlo prisidėti prie jo organizuojamos unikalios kelionės po Lugano apylinkes ir sužinoti plačiau apie jau prieš kelis šimtmečius prasidėjusį itališkos Šveicarijos dalies menininkų ir LDK bendradarbiavimą.
Author Archives: Erika Kancerevyciene
Praėjo vieneri metai, kai Lietuvos LR ambasadorės pareigas Šveicarijos Konfederacijoje ir Lichtenšteino Kunigaikštystėje perėmė Valentina Zeitler. Apie savo pažintį su Šveicarija ir šveicarais, apie šios šalies ilgametį ryšį su Lietuva bei lietuvių bendruomenės svarbą ji pasidalino spalio 19 d. žurnale „Veidas“.
Berne ir aplink jį įsikūrusioms lietuvių šeimoms Šveicarijos lietuvių bendruomenė siūlo pasinaudoti naujai užgimusia iniciatyva. Spalio 30 d. 12 val. lituanistinis sekmadieninis darželis-mokyklėlė „Laimės pasagėlė“ skelbia atvirų durų dieną ir pirmą pamokėlę Berne.
Prabėgus metams, jau šaltoką spalio sekmadienį Šveicarijoje gyvenantys lietuviai susirinko į bendruomenės organizuojamą „Rudenėlio šventę“. Nors rytas ir apdovanojo lietumi, vėliau išsigiedrijo, ir visi susirinkę mėgavosi saulės spinduliais bei ragavo ant laužo keptos kiaušinienės.
Nuplasnojus vasarai, tačiau orams vis dar nenustojus lepinti, smagu kartu susiburti gamtoje ir pasidžiaugti sukauptomis rudens gėrybėmis. Ta proga „Jaunų šeimų klubas“ jau antrus metus iš eilės kviečia visus Šveicarijoje gyvenančius lietuvius ir jų šeimas į linksmą Rudenėlio šventę.
Šveicarijos Jaunų šeimų klubas kartu su ŠLB Valdybos nare Rita Čepaitiene imasi naujos į vaikus orientuotos iniciatyvos. Renkama vaikų grupė į teatro ir meno būrelį, kur vaikai turės galimybę atsiskleisti, lavinti savo talentus ir tobulėti.
Po įspūdingos ŠLB 65-mečiui skirtos parodos, kilo idėja panašią kilnojamą fotografijų parodą paruošti Lietuvos valstybės atkūrimo 100-mečio proga ir eksponuoti ją Lietuvos viešosiose bibliotekose, kultūros centruose ir mokymo įstaigose 2016-2018 (2020 m.). Continue reading
Gyvenant toli nuo tėvynės ne visada galime aplankyti savo artimuosius ir pasidžiaugti nuo senų laikų išlikusia Atvelykio tradicija. Todėl šią tradiciją bandėme prisiminti čia, Šveicarijoje, pakviesdami didelius ir mažus į Atvelykio šventę.
Ar įsivaizduojate, kaip išgyventi už 230 eurų per mėnesį turint tris mažus vaikus? Nemokant kalbos, neturint galimybių įsidarbinti, neturint giminių, draugų ir nuosavo stogo virš galvos? Lietuvos Raudonasis Kryžius, dirbdamas su 350 pabėgėlių, šias sudėtingas situacijas padeda įveikti kasdien. Tačiau šiandien 50 šeimų susiduria su neįveikiamais sunkumais, todėl Lietuvos Raudonasis Kryžius skelbia lėšų rinkimo kampaniją ties skurdo riba balansuojantiems pabėgėliams.
2016 m. balandžio 30 d. Šveicarijos lietuvių krepšinio komanda „Alpių deguonis“ (kapitonas Saulius Damčikas) dalyvaus „Pasaulio lietuvių čempionų taurės“ turnyre Londone. Kviečiame sirgalius vykti kartu ir smagiai sportiškai praleisti savaitgalį Jungtinėje Karalystėje!
Nebandysi – nelaimėsi. Taip nusprendė Šveicarijoje su tėveliais gyvenanti Danielė Čepaitytė ir sudalyvavo dar prieš Kalėdas Elniuko GlobalTuko kartu su LR Užsienio reikalų ministerijos Užsienio lietuvių departamentu organizuotame piešinių konkurse „Kalėdos Lietuvoje“.